Džezis

Džezis () – miestas Italijoje, Markėje, Ankonos provincijoje. Tai svarbus pramonės ir meno centras kairiame Esino upės krante 17 km nuo žiočių.

 Istorija 

Džezis buvo vienas paskutinių umbrų miestų regione, kai IV a. pr. m. e. atvykę galai senonai juos išvijo. Jie pavertė miestą tvirtove prieš pičėnus. 283 m. pr. m. e. senonus nugalėjo romėnai. 247 m. pr. m. e. miestas tapo colonia civium romanorum ir gavo pavadinimą Aesis.

Žlugus Romos imperijai miestą nusiaubė Odoakro kariai 476 m., o po to Teodorikas Didysis 493 m. Po Gotų karų Džezis priklausė Bizantijai, tapo svarbiu miestu regione, vyskupystės centru. 751 m. miestą nusiaubė lombardai, o po to jis priklausė Karolingams.

Nuo 1130 m. Džezis buvo nepriklausomas miestas, prijungęs aplinkines kaimo vietoves. 1194 m. gruodį čia gimė imperatorius Frydrichas IINorwich, John Julius. Byzantium: The Decline and Fall (New York: ALfred A. Knopf, p. 162, vėliau Džeziui suteikęs karališkojo miesto titulą. XIV a. miestą buvo užėmę popiežiaus vikaras Filippo Simonetti, Galeotto I Malatesta (1347–1351 m.), Braccio da Montone 1408 m. ir Francesco I Sforza, kuris Džezį padarė pagrindine šeimos tvirtove Markėje. 1447 m. miestą nupirko popiežius.

 Miestai partneriai 
  Klužas-Napoka, Rumunija
  Majenas, Prancūzija
  Vaiblingenas, Vokietija
  Devizas, Didžioji Britanija

 Išnašos 

Kategorija:Markės miestai